
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1502 


29 Νοεμβρίου 2002 


ΑΠΟΦΑΣΕΙ Σ 

Αριθ. 7876/6041 

Περί καθορισμού της εργασιακής σχέσης και λοιπών θε- 
μάτωντων Ειδικών Φρουρώντης Βουλήςτων Ελλήνων. 

Ο ΠΡΟΕΔΡΟΣ ΤΗΣ ΒΟΥΛΗΣ 

Έχοντας υπόψη τις διατάξεις του άρθρου 4 της από¬ 
φασής μας 5665/4260/27.8.2002 (ΦΕΚ 1123/Β/2002), 
αποφασίζουμε: 

Καθορίζουμε την εργασιακή σχέση και λοιπά θέματα 
των Ειδικών Φρουρών της Βουλήςτων Ελλήνων, σύμφω¬ 
να με το άρθρο 4 του Ειδικού Κανονισμού Λειτουργίας 
Υπηρεσίας Γραφείων Βουλευτών, του τεθέντος σε ισχύ, 
κατ’ εξουσιοδότηση του άρθρου 94 του Κανονισμού της 
Βουλής (Μέρος Β', ΦΕΚ 51/Α/97), με την απόφασή μας 
5665/4260/27.8.2002 (ΦΕΚ 1123/Β/2002), ως ακολούθως: 

1. ΣΧΕΣΗ ΕΡΓΑΣΙΑΣ - ΚΑΘΗΚΟΝΤΑ ΤΩΝ ΕΙΔΙΚΩΝ 
ΦΡΟΥΡΩΝ ΤΗΣ ΥΠΗΡΕΣΙΑΣ 

α) Για την κάλυψη των θέσεων των Ειδικών Φρουρών 
της Βουλής, τα ειδικά καθήκοντα των οποίων, λόγω του 
επικινδύνου και των ιδιαιτεροτήτων των εργασιακών συν¬ 
θηκών, απαιτούν ιδιαίτερα φυσικά και σωματικά προσό¬ 
ντα, προσλαμβάνονται Έλληνες πολίτες άνδρες, με σχέ¬ 
ση δημοσίου δικαίου επί πενταετή θητεία, που μπορεί να 
ανανεώνεται στη θέση αυτή μέχρι και του 45ου έτους της 
ηλικίας τους συμπληρωμένου. 

β) Κατά την άσκηση των ανατιθεμένων σε αυτούς καθη¬ 
κόντων έχουν ανάλογη εφαρμογή οι διατάξεις του άρ¬ 
θρου 15του Π.Δ. 23/2002 (ΦΕΚ 19/Α/2002). 

2. ΠΡΟΣΟΝΤΑ ΚΑΙ ΚΩΛΥΜΑΤΑ ΠΡΟΣΛΗΨΗΣ 

1. Οι Ειδικοί Φρουροί πρέπει: 

α) να έχουν την ελληνική ιθαγένεια, 
β) να έχουν πίστη στο Σύνταγμα, αφοσίωση στην Πατρί¬ 
δα και να μην πρεσβεύουν θρησκευτικές δοξασίες που 
εμποδίζουν την εκτέλεση των καθηκόντων τους, 
γ) να έχουν εκπληρώσει, ως δόκιμοι έφεδροι αξιωματικοί, 
υπαξιωματικοί ή οπλίτες κατά πλήρη θητεία και κύρια ειδικό¬ 
τητα, τις στρατιωτικές τους υποχρεώσεις στις ειδικές δυνά¬ 
μεις των Ενόπλων Δυνάμεων, ή αντίστοιχες του εξωτερικού, 
δ) να μην υπερβαίνουν κατάτηντελική ημερομηνία υπο¬ 
βολής των δικαιολογητικών πρόσληψης το 25ο έτος της 
ηλικίας τους. Ως ημερομηνία γέννησης λαμβάνεται υπό¬ 
ψη η 1η Ιανουάριου του έτους γέννησης, 
ε) να έχουν ανάστημα τουλάχιστον 1,75μ., χωρίς υπο¬ 
δήματα, 

στ) να είναι απόφοιτοι Λυκείου, οποιουδήποτε τύπου ή 
άλλης ισότιμης Σχολής του εσωτερικού ή εξωτερικού, 


η) να μην έχουν καταδικασθεί, έστω και με πρωτόδικη 
απόφαση, για τέλεση ή απόπειρα οποιουδήποτε εγκλή¬ 
ματος από δόλο. 

Υποψήφιοι, οι οποίοι έχουν παραπεμφθεί σε δίκη, μπο¬ 
ρούν να συμμετάσχουν στις εξετάσεις, αλλά δεν προ¬ 
σλαμβάνονται, αν μέχρι το χρόνο έκδοσης της αποφάσε- 
ως προσλήψεως δεν έχει εκδοθεί αμετάκλητη αθωωτική 
απόφαση. 

Ο όρος καταδίκη περιλαμβάνει και την καταδίκη σε ποι¬ 
νικό σωφρονισμό. 

θ) Να μην έχουν στερηθεί οποτεδήποτε των πολιτικών 
δικαιωμάτων τους, έστω και αν έχει λήξει ο χρόνος που 
ορίσθηκε για τη στέρησή τους. 

ι) Να μην έχουν τεθεί σε δικαστική συμπαράσταση (άρ¬ 
θρο 1666 Α.Κ.) 

ια) Να μην έχουν εκπέσει ή υποβιβασθεί του βαθμού 
τους. 

ιβ) Να έχουν υγεία και άρτια σωματική διάπλαση, διαπι- 
στούμενη από την αρμόδια Υγειονομική Επιτροπή Κατά¬ 
ταξης, σύμφωνα με τις ισχύουσες διατάξεις για τη σωμα¬ 
τική ικανότητα των υποψηφίων δοκίμων Αστυφυλάκων. 

2. Δεν μπορούν να προσληφθούν ως Ειδικοί Φρουροί 
από τους ανωτέρω όσοι, ενώ υπηρετούσαν ως μόνιμοι ή 
εθελοντές, απολύθηκαν για οποιαδήποτε αιτία. 

3. Η πρόσληψη των Ειδικών Φρουρών γίνεται με αντι¬ 
κειμενικά κριτήρια (μόρια) από επιτροπή που ορίζεται με 
απόφαση του Προέδρου της Βουλής. 

4. Με όμοια απόφαση, που δημοσιεύεται στον Ημερή¬ 
σιο Τύπο και μπορεί να τροποποιείται ή να συμπληρώνε¬ 
ται, καθορίζονται η προκήρυξη των θέσεων, τα απαιτού- 
μενα τυπικά και ουσιαστικά προσόντα και η διαδικασία 
διαπίστωσης και ελέγχου αυτών, τα δικαιολογητικά των 
υποψηφίων, ο τρόπος υποβολής και ο έλεγχος τους, τα 
κριτήρια πρόσληψης, οι υγειονομικές και αθλητικές εξε¬ 
τάσεις, οι πίνακες επιτυχόντων, η πρόσληψη. 

5. Με κοινές αποφάσεις του Προέδρου της Βουλής και 
του καθ’ ύλην αρμόδιου Υπουργού ορίζονται τα μέλη των 
υγειονομικών, αθλητικών και άλλων επιτροπών, η αποζη¬ 
μίωση που βαρύνει τον Προϋπολογισμό της Βουλής και 
κάθε άλλη λεπτομέρεια. 

3. ΑΠΟΔΟΧΕΣ - ΕΠΙΔΟΜΑΤΑ - ΠΑΡΟΧΕΣ 

1. Οι ειδικοί φρουροί δικαιούνται από της προσλήψεως 
τις αποδοχές που δικαιούνται και οι μόνιμοι υπάλληλοι 
της Βουλής, ανάλογα με τα τυπικά προσόντα τους και την 
μισθολογική κατηγορία που αντιστοιχούν αυτά. 

2. Ομοίως, δικαιούνται και κάθε άλλης μορφής αποζη¬ 
μίωσης ή επιδόματος που λαμβάνουν και οι μόνιμοι υπάλ¬ 
ληλοι της Βουλής. 

3. Στο κατά τ’ ανωτέρω προσωπικό χορηγούνται, σε 
χρήμα ή σε είδος τα απαιτούμενα για την άσκηση των κα¬ 
θηκόντων τους είδη ιματισμού και υπόδησης (εξόδου, 
υπηρεσίας και άθλησης). 

4. ΑΣΦΑΛΙΣΤΙΚΕΣ ΕΙΣΦΟΡΕΣ - ΣΥΝΤΑΞΕΙΣ 

1. Υπάγονται στην υποχρεωτική ασφάλιση του Ιδρύμα¬ 
τος Κοινωνικών Ασφαλίσεων (ΙΚΑ). Ασφαλίζονται επίσης 
στους Οργανισμούς Απασχόλησης Εργατικού Δυναμι¬ 
κού, Εργατικής Εστίας και Εργατικής Κατοικίας. 

2. Οι κάθε είδους παροχές του κατά τ’ ανωτέρω προ¬ 
σωπικού υπόκεινται στις ίδιες κρατήσεις που προβλέπο- 
νται για το μόνιμο προσωπικό της Βουλής. 

5. ΑΠΟΖΗΜΙΩΣΗ 

1. Οι ειδικοί φρουροί που απολύονται από την Υπηρεσία 
της Βουλής μετά τη συμπλήρωση της πενταετίας, δικαι¬ 
ούται εφάπαξ αποζημίωση ίση με το 10πλάσιο του συνό¬ 
λου των μηνιαίων αποδοχών που ελάμβαναν κατά τον τε¬ 
λευταίο μήνα προς της απόλυσης. Σε περίπτωση ανανεώ¬ 
σεων της θητείας η ως άνω αποζημίωση πολλαπλα- 
σιάζεται αναλόγως των θητειών. Η αποζημίωση αυτή πε¬ 
ριορίζεται κατά το ποσό της ενδεχόμενης αρωγής που δι¬ 
καιούται από το Τ.Α.Υ.Β. 

2. Όσοι απολύονται για λόγους υγείας, ασχέτους με τη 
θέλησή τους, πριν συμπληρώσουν την πενταετία, δικαι¬ 
ούνται για κάθε μήνα πραγματικής υπηρεσίας, μετά τη 
συμπλήρωση τριετούς συνεχούς υπηρεσίας ως ειδικοί 
φρουροί, αποζημίωση ίση με το 1/3 του συνόλου των μη¬ 
νιαίων αποδοχών που είχαν κατά τον τελευταίο μήνα προ 
της απολύσεως. 

3. Όσοι απομακρύνονται για πειθαρχικά αδικήματα δε 
δικαιούνται καμιά αποζημίωση. 

6. ΑΠΟΛΥΣΗ 

1. Οι φρουροί απολύονται στις εξής περιπτώσεις: 
α) όταν λήξει η πενταετία, 
β) για λόγους υγείας, 

γ) όταν καταδικασθούν αμετάκλητα σε κάθειρξη ή φυ¬ 
λάκιση για οποιοδήποτε αδίκημα από δόλο, 
δ) όταν στερηθούν τα πολιτικά δικαιώματά τους, 
ε) όταν κριθούν από το Υπηρεσιακό Συμβούλιο για τους 
υπαλλήλους της Βουλής ως ακατάλληλοι, 
στ) όταν εκδηλώσουν έλλειψη πίστης στο δημοκρατικό πο¬ 
λίτευμα της χώρας και τους κοινοβουλευτικούς θεσμούς, 
ζ) εάν αποτύχουν στο βασικό πρόγραμμα της αρχικής 
τους εκπαίδευσης και 
η) ύστερα από αίτησή τους. 

7. ΜΕΣΑ ΑΣΚΗΣΗΣ ΥΠΗΡΕΣΙΑΣ 

1. Οι ειδικοί φρουροί κατά την άσκηση αποκλειστικά των 
καθηκόντων τους, φέρουν τον απαραίτητο εξοπλισμό. 

2. Ο οπλισμός μετά το πέρας της υπηρεσίας παραδίδε- 
ται στην αρμόδια υπηρεσία της Βουλής και φυλάγεται. 

8. ΥΠΗΡΕΣΙΑΚΕΣ ΜΕΤΑΒΟΛΕΣ 

1. Οι ειδικοί φρουροί δεν προάγονται βαθμολογικά. 

2. Η αρχαιότητά τους καθορίζεται από τη σειράπου διο¬ 
ρίσθηκαν στη Βουλή σε συνδυασμό με τη σειρά εξόδου 
από το πρόγραμμα της αρχικής εκπαίδευσής τους. 

3. Κατά τη διάρκεια της υπηρεσίας τους αξιολογούνται 
για τα ουσιαστικά τους προσόντα και συντάσσονται εκθέ¬ 
σεις ικανότητας, σύμφωνα με τις διατάξεις που ισχύουν 
για την αξιολόγηση των προσόντων των αστυφυλάκων. 

4. Μέχρι της συμπλήρωση του 45ου έτους της ηλικίας 
τους απαγορεύεται η μετάταξη σε κλάδους μόνιμου προ¬ 
σωπικού της Βουλής ή η ανάθεση άλλων καθηκόντων, με 
εξαίρεση την ανάθεση ειδικών καθηκόντων στην Υπηρεσία 
Ασφάλειας Βουλής των Ελλήνων, σε εξαιρετικές περιπτώ¬ 
σεις υπηρεσιακής ανάγκης κατά την κρίση του Προέδρου 


της Βουλής και ύστερα από εισήγηση της Υπηρεσίας. Με¬ 
τά τη συμπλήρωση του ορίου αυτού και ανεξάρτητα ότι 
διαρκεί η πενταετής θητεία, που διανύουν, μετατάσσονται 
υποχρεωτικά σε υφιστάμενες, ή αν δεν υπάρχουν, προ¬ 
σωποπαγείς θέσεις μόνιμου προσωπικού ανάλογα με τον 
τίτλο σπουδών της εκπαιδευτικής βαθμίδας που κατέ¬ 
χουν. Γιατη μετάταξη απαιτείται σύμφωνη γνώμη του Υπη¬ 
ρεσιακού Συμβουλίου για τους υπαλλήλους της Βουλής, 
που κρίνει το ευδόκιμο της υπηρεσίας τους. 

5. Οι πειθαρχικές διατάξεις που ισχύουν για τους αστυ¬ 
φύλακες εφαρμόζονται και για τους ειδικούς φρουρούς. 

6. Οι αποφάσεις διορισμού, μετατάξεως ή απολύσεως 
δημοσιεύονται σε περίληψη στην Εφημερίδα της Κυβερ- 
νήσεως. 

7. Οι κάθε μορφής άδειες που ισχύουν για το μόνιμο 
προσωπικό ισχύουν και για τους Ειδικούς Φρουρούς της 
Βουλής. 

8. Οι αποσπώμενοι από την Ελληνική Αστυνομία ή τις 
Ένοπλες Δυνάμεις στις θέσεις Ειδικών Φρουρών με απο¬ 
φάσεις του Προέδρου της Βουλής εξακολουθούν να 
ασφαλίζονται στα Ταμεία κύριας και επικουρικής ασφαλί- 
σεως που υπάγονται. 

9. Οι εκ των Ειδικών Δυνάμεων των Ενόπλων Δυνάμεων 
αποσπώμενοι δικαιούνται να πραγματοποιούν τις προ- 
βλεπόμενες «συντηρήσεις». 

10. Το ωράριο των ειδικών φρουρών καθορίζεται από 
τον Πρόεδρο της Βουλής κατ' ανάλογη εφαρμογή των 
διαταγών της Ελληνικής Αστυνομίας. 

9. ΕΚΠΑΙΔΕΥΣΗ - ΜΕΤΕΚΠΑΙΔΕΥΣΗ 

1. Οι Ειδικοί Φρουροί, προ της αναλήψεωςτων καθηκόντων 
τους παρακολουθούν ειδική εκπαίδευση σε εγκαταστάσεις 
παραγωγικών σχολών των Ενόπλων Δυνάμεων ή της Ελληνι¬ 
κής Αστυνομίας ή της Υπηρεσίας Ασφάλειας της Βουλής. 

2. Με αποφάσειςτου Προέδρου της Βουλής και του κατά 
περίπτωση εποπτεύοντος Υπουργού, που δημοσιεύονται 
στην Εφημερίδα της Κυβερνήσεως, καθορίζονται οι τομείς 
εκπαιδεύσεως, τα μαθήματα, η παρακολούθηση της εκπαι- 
δεύσεως, η διακοπή της φοιτήσεως, η αξιολόγηση και δια¬ 
δικασία της εκπαιδεύσεως, η βαθμολογία επαγγελματικής 
ικανότητας, ο προσδιορισμός της επιδόσεως, τα αποτελέ¬ 
σματα της εκπαιδεύσεως, οιπίνακεςτων αποτελεσμάτων, η 
έξοδος από το πρόγραμμα, η αποζημίωση των εκπαιδευ¬ 
τών, το ύψος της δαπάνης που βαρύνει κάθε φορά τον Προ¬ 
ϋπολογισμό της Βουλής και κάθε άλλη λεπτομέρεια. 

3. Προσλαμβανόμενος που δεν περατώσει επιτυχώς 
την εκπαίδευση, απολύεται δίχως να του καταβληθεί 
οποιαδήποτε αποζημίωση. 

4. Οι Ειδικοί Φρουροί, καθ’ όλη τη διάρκεια της υπηρε¬ 
σίας τους υποχρεούνται σε συνεχή εκπαίδευση κατά τα 
οριζόμενα με κοινή απόφαση του Προέδρου της Βουλής 
και του κατά περίπτωση εποπτεύοντος των εγκαταστάσε¬ 
ων, στις οποίες γίνεται η εκπαίδευση, Υπουργού. 

10. ΕΞΟΥΣΙΟΔΟΤΙΚΗ ΔΙΑΤΑΞΗ 

Οι διατάξεις της παρούσας απόφασης κατισχύουν οποι- 
ωνδήποτε άλλων διατάξεων και τροποποιούνται και συ¬ 
μπληρώνονται με αποφάσειςτου Προέδρου της Βουλής. 

11. ΕΝΑΡΞΗ ΙΣΧΥΟΣ 

Η ισχύς των διατάξεων της παρούσας αρχίζουν από τη 
δημοσίευσή τους στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Νοεμβρίου 2002 

Ο ΠΡΟΕΔΡΟΣ ΤΗΣ ΒΟΥΛΗΣ 

ΑΠΟΣΤΟΛΟΣ ΧΡ. ΚΑΚΛΑΜΑΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




